M：喂！Jessica，你又話想去剪頭髮𠸏。
M: Wai! Jessica, neiq yauh waah soengr heoi zinr tauxfaat ger.
J：係喇，但係呢，我又唔知點喎，因為我 / 我諗住譬如如果長頭髮噉樣，噉我一係呢就噉修短幾寸噉樣喇，一係呢就係即係剪到好短噉樣囖。但係我又覺得因為我以前試過剪短呢，就會個樣好細個。即係我而家個樣已經好細個喇嗎，如果再剪落去就會覺得好細個。就驚住好似唔係咁好噉樣囖。噉所以（）我都未決定啊所以。所以就而家都未去剪囖。
J: Haih laaj, daanhhaih nej, ngoq yauh mx zij dimr wo, yanjwaih ngoq / ngoq namr zvh peiyvx yvxgwor coengx tauxfaat gamryoengr, gamr ngoq yatjhaih nej zauh gamr sauj dvnr geir cvn gamryoengr laaj, yatjhaih nej zauh haih zikjhaih zinr dou hour dvnr gamryoengr loj. Daanhhaih ngoq yauh gokdakj yanjwaih ngoq yiqcinx si gwo zinr dvnr nej, zauh wuiq go yoengr hour saigo. Zikjhaih ngoq yixgaaj go yoengr yiqgingj hour saigo laaj maa, yvxgwor zoi zinr lokh heoi zauh wuiq gokdakj hour saigo. Zauh gengj zvh hourciq mxhaih gam hour gamryoengr loj. Gamr soryiq ( ) ngoq douj meih kvtdingh aa soryiq. Soryiq zauh yixgaaj douj meih heoi zinr loj.
M：Cathy，你記唔記得呢，佢嗰陣時呢，唔知first year嗰陣時呢咪 / 咪剪過短𠸏。你記唔記得佢嗰陣時個樣啊？
M: Cathy, neiq gei mx geidakj nej, keoiq gor zanhsir nej, mx zij first year gor zanhsir nej maih / maih zinr gwo dvnr ger. Neiq gei mx geidakj keoiq gor zanhsir go yoengr aa?
C：我唔記得嘍。
C: Ngoq mxgeidakj lo.
J：係呀。
J: Haih aax.
M：係咩？我 / 我都覺得唔係幾好睇啊嗰個。
M: Haih mej? Ngoq / ngoq douj gokdakj mxhaih geir hourtair aa gor go.
C：你剪到幾短啊？即係噉樣嗰啲呀？
C: Neiq zinr dou geir dvnr aa? Zikjhaih gamryoengr gor dij aax?
M：係嘞。係嘞。係嘞。係嘞。
M: Haih laak. Haih laak. Haih laak. Haih laak.
C：哦。
C: Oq.
M：好似你而家噉樣囖。即係齊嘅又係 / 係唔係齊𡃉？
M: Hourciq neiq yixgaaj gamryoengr loj. Zikjhaih caix ge yauh haih / haih mx haih caix gaa?
J：係嘞，係啊，齊𡃉齊𡃉。噉我又覺得唔好睇囖。同埋，即係又會拱起噉樣呢，（）好似好肉酸噉樣啊。
J: Haih laak, haih aa, caix gaa caix gaa. Gamr ngoq yauh gokdakj mx hourtair loj. Tungxmaaix, zikjhaih yauh wuiq gungr heir gamryoengr nej, ( ) hourciq hour yukhsvnj gamryoengr aa.
C：嗯。
C: Mh.
M：同埋好似好厚啊。
M: Tungxmaaix hourciq hour hauq aa.
J：係啊好細個，（你知唔知）我啲頭髮又唔係好重嗰隻啊。即係比較輕啲，同埋有少少攣攣哋噉樣呢。
J: Haih aa hour saigo, ( neiq zij mx zij ) ngoq dij tauxfaat yauh mxhaih hour cungq gor zek aa. Zikjhaih beirgaau hengj dij, tungxmaaix yauq siursiur lvnj lvnj deir gamryoengr nej.
C：嗯。
C: Mh.
J：噉我覺得唔好睇囖。
J: Gamr ngoq gokdakj mx hourtair loj.
C：你估你剪碎好唔好睇啊？即係，唔係，即係長，長，但係剪碎啲呢。
C: Neiq gur neiq zinr seoi hour mx hourtair aa? Zikjhaih, mxhaih, zikjhaih coengx, coengx, daanhhaih zinr seoi dij nej.
J：但係我唔鐘意佢剪頭髮嘅方式啊。
J: Daanhhaih ngoq mx zungjyi keoiq zinr tauxfaat ge fongjsikj aa.
C：喀。
C: Haakh.
J：因為佢呢，係，即係譬如佢係用較剪…
J: Yanjwaih keoiq nej, haih, zikjhaih peiyvx keoiq haih yungh gaauzinr …
C：削削削（）度削。
C: Soek soek soek ( ) douh soek.
J：削呢，就削到我啲頭髮好傷。同埋好容易開叉啊。如果佢唔削噉剪剪剪呢。
J: Soek nej, zauh soek dou ngoq dij tauxfaat hour soengj. Tungxmaaix hour yungxyih hoijcaaj aa. Yvxgwor keoiq mx soek gamr zinr zinr zinr nej.
C：喀喀喀。
C: Haakh haakh haakh.
J：剪嘅形式去 / 我就會覺得好啲囖。
J: Zinr ge yingxsikj heoi / ngoq zauh wuiq gokdakj hour dij loj.
M：唔係啊。但係佢一定 / ，即係如果你…
M: Mxhaih aa. Daanhhaih keoiq yatjdingh / , zikjhaih yvxgwor neiq …
J：如果你係削（），剪一層層。
J: Yvxgwor neiq haih soek ( ), zinr yatj cangxcangx.
M：係喇，你剪啲layer，你一定…
M: Haih laaj, neiq zinr dij layer, neiq yatjdingh …
J：係嚹。
J: Haih laa.
M：係噉樣嗎。
M: Haih gamryoengr gaaj maa.
J：但係我又覺得佢…
J: Daanhhaih ngoq yauh gokdakj keoiq …
M：其實 / 其實唔會傷頭髮𡃉喎。
M: Keixsath / keixsath mx wuiq soengj tauxfaat gaa wo.
J：唔係，因為我試過啊。所以呢，佢噉削呢，佢就覺得 / 佢會 / 即係呢佢削嘅時候同你剪係唔同嗎。
J: Mxhaih, yanjwaih ngoq si gwo aa. Soryiq nej, keoiq gamr soek nej, keoiq zauh gokdakj / keoiq wuiq / zikjhaih nej keoiq soek ge sixhauh tungx neiq zinr haih mxtungx gaaj maa.
M：嗯。
M: Mh.
J：你一削嘅時候會拉條頭髮呢，噉就會變咗呢，就會好容易開叉。因為開親叉都係嗰啲開𡃉喎。我而家留到咁長都未開叉。反而嗰陣時短嗰陣時噉樣削法呢，就反而啲頭髮開叉囖。所以我又，誒，又唔想噉樣剪囖。
J: Neiq yatj soek ge sixhauh wuiq laaij tiux tauxfaat nej, gamr zauh wuiq binzor nej, zauh wuiq hour yungxyih hoijcaaj. Yanjwaih hoij canj caaj douj haih gor dij hoij gaa wo. Ngoq yixgaaj laux dou gam coengx douj meih hoijcaaj. Faanryix gor zanhsix dvnr gor zanhsix gamryoengr soek faat nej, zauh faanryix dij tauxfaat hoijcaaj loj. Soryiq ngoq yauh, eh, yauh mx soengr gamryoengr zinr loj.
C：嗯。
C: Mh.
C：其實，我 / 我嗰陣時，即係我year one嗰陣時呢，長頭髮…
C: Keixsath, ngoq / ngoq gor zanhsix, zikjhaih ngoq year one gor zanhsix nej, coengx tauxfaat …
J：喀。
J: Haakh.
C：嗰陣時，我都剪過削嗰啲喎。
C: Gor zanhsix, ngoq douj zinr gwo soek gor dij wo.
J：喀。
J: Haakh.
C：但係我都覺得ok喎。我覺得。
C: Daanhhaih ngoq douj gokdakj ok wo. Ngoq gokdakj.
J：我估你啲頭髮好啲啩。
J: Ngoq gur neiq dij tauxfaat hour dij gwaa.
C：哦。
C: Ox.
M：同埋我成日都削𡃉我剪，即係（）。
M: Tungxmaaix ngoq sengxyath douj soek gaa ngoq zinr, zikjhaih ( ).
C：短頭髮都會削。
C: Dvnr tauxfaat douj wuiq soek.
J：喀喀。
J: Haakh haakh.
M：同埋我又唔鐘意 / 即係我一齊呢我又覺得，哎吔，好似好悶噉成日都齊噉樣。
M: Tungxmaaix ngoq yauh mx zungjyi / zikjhaih ngoq yatjcaix nej ngoq yauh gokdakj, aijyaa, hourciq hour munh gamr sengxyath douj caix gamryoengr.
J：喀，係呀。其實所以我都覺得好悶𡃉其實。
J: Haakh, haih aax. Keixsath soryiq ngoq douj gokdakj hour munh gaa keixsath.
M：噉所以我呢又成日都話我想偷薄啲，噉佢就會剪到一層層噉樣。
M: Gamr soryiq ngoq nej yauh sengxyath douj waah ngoq soengr tauj bokh dij, gamr keoiq zauh wuiq zinr dou yatj cangxcangx gamryoengr.
J：喀喀。
J: Haakh haakh.
M：就會覺得 / 即係好似好，即係多啲款噉樣囖。
M: Zauh wuiq gokdakj / zikjhaih hourciq hour, zikjhaih doj dij funr gamryoengr loj.
J：其實我去到剪頭髮都唔知點講𡃉其實。
J: Keixsath ngoq heoi dou zinr tauxfaat douj mx zij dimr gongr gaa keixsath.
C：嗯。
C: Mh.
J：即係我（）其實，我心目中又冇一個，即係，特定嘅，即係style噉樣喇。但係我去到嘅時候我唔知剪短，噉佢會問你想點樣剪短喇。跟住你又剪齊，但係我又 / 其實我又唔想剪齊。噉但係我又唔知點樣講，形容俾佢聽我應該想 / 我個頭想點樣噉樣囖。
J: Zikjhaih ngoq ( ) keixsath, ngoq samjmukh zungj yauh mouq yatj go, zikjhaih, dakhdingh ge, zikjhaih style gamryoengr laaj. Daanhhaih ngoq heoi dou ge sixhauh ngoq mx zij zinr dvnr, gamr keoiq wuiq manh neiq soengr dimryoengr zinr dvnr laaj. Ganjzvh neiq yauh zinr caix, daanhhaih ngoq yauh / keixsath ngoq yauh mx soengr zinr caix. Gamr daanhhaih ngoq yauh mx zij dimryoengr gongr, yingxyungx beir keoiq tengj ngoq yingjgoij soengr / ngoq go taux soengr dimryoengr gamryoengr loj.
M：你可唔可以睇嗰啲呢，咪好多髮 / 即係嗰啲髮型嗰啲書嗎。你點解唔睇下，噉指俾佢睇，你想剪邊個？
M: Neiq hor mx horyiq tair gor dij nej, maih hour doj faat / zikjhaih gor dij faatyingx gor dij svj gaaj maa. Neiq dimrgaair mx tair haaq, gamr zir beir keoiq tair, neiq soengr zinr binj go?
C：唔係，但係其實不過呢，不過我覺得如果你，你係想 / 即係你係唔係想保留返長𡃉其實？
C: Mxhaih, daanhhaih keixsath batjgwo nej, batjgwo ngoq gokdakj yvxgwor neiq, neiq haih soengr / zikjhaih neiq haih mx haih soengr bourlaux faanj coengx gaa keixsath?
J：我都唔知啊。我覺得長我個樣會冇咁細個囖。
J: Ngoq douj mx zij aa. Ngoq gokdakj coengx ngoq go yoengr wuiq mouq gam saigo loj.
C：會。喀喀喀。
C: Wuiq. Haakh haakh haakh.
J：係囖，係囖，係囖。
J: Haih loj, haih loj, haih loj.
C：即係但係如果長呢 / 我覺得都係，即係冇乜變化啊。
C: Zikjhaih daanhhaih yvxgwor coengx nej / ngoq gokdakj douj haih, zikjhaih mouq matj binfaa aa.
J：冇乜變化。
J: Mouq matj binfaa.
C：係嘞，係嘞，係嘞。一係就剪碎噉樣囖。
C: Haih laak, haih laak, haih laak. Yatjhaih zauh zinr seoi gamryoengr loj.
M：係啊係啊。我都覺得係啊。即係如果你係長，一定係剪碎。噉你又唔會電𡃉喇。
M: Haih aa haih aa. Ngoq douj gokdakj haih aa. Zikjhaih yvxgwor neiq haih coengx, yatjdingh haih zinr seoi. Gamr neiq yauh mx wuiq dinh gaa laaj.
J：喀，我覺得電重衰啊。啲頭髮已經唔好喇。
J: Haakh, ngoq gokdakj dinh zungh seoij aa. Dij tauxfaat yiqgingj mx hour laaj.
M：係囖。即係其實一定剪碎。所以如果剪碎你又唔想，即係噉樣削啲頭髮呢。
M: Haih loj. Zikjhaih keixsath yatjdingh zinr seoi. Soryiq yvxgwor zinr seoi neiq yauh mx soengr, zikjhaih gamryoengr soek dij tauxfaat nej.
C：（）
C: ( )
M：係喇，冇得剪𡃉其實。
M: Haih laaj, mouqdakj zinr gaa keixsath.
J：係啊。所以我喺度搏命諗咗咁耐都未剪囖。
J: Haih aa. Soryiq ngoq hair douh bokmengh namrzor gam noih douj meih zinr loj.
M：或者你 / 你而家啲陰咪好長𠸏。
M: Waakhzer neiq / neiq yixgaaj dij yamj maih hour coengx ger.
J：係嘞，係嘞。
J: Haih laak, haih laak.
M：噉你可以剪下啲陰囖。
M: Gamr neiq horyiq zinr haaq dij yamj loj.
J：喀。
J: Haakh.
M：即係冇咁 / 冇咁 / 即係冇咁好似 / 成日都係噉樣囖。
M: Zikjhaih mouq gam / mouq gam / zikjhaih mouq gam hourciq / sengxyath douj haih gamryoengr loj.
J：但係我又唔想剪嗰啲呢平陰囖。
J: Daanhhaih ngoq yauh mx soengr zinr gor dij nej pingx yamj loj.
C：哦。
C: Ox.
J：或者剪，即係喺前面…
J: Waakhzer zinr, zikjhaih hair cinxminh …
M：剪碎囖。咪剪碎佢囖。
M: Zinr seoi loj. Maih zinr seoi keoiq loj.
J：喀，喀喀喀。哎，我以前試過剪碎陰啊，但係係有 / 劉海噉樣嘅剪碎蔭，重好肉酸囖。更加細個啊個樣。
J: Haakh, haakh haakh haakh. Aaiq, ngoq yiqcinx si gwo zinr seoi yamj aa, daanhhaih haih yauq / lauxhoir gamryoengr ge zinr seoi yamj, zungh hour yukhsvnj loj. Ganggaaj saigo aa go yoengr.
C：係啊。
C: Haih aa.
J：因為前面又剪碎晒喎。
J: Yanjwaih cinxminh yauh zinr seoi saai wo.
M：因為你塊面細啊可能，即係如果再遮住咗呢，
M: Yanjwaih neiq faai minh sai aa hornangx, zikjhaih yvxgwor zoi zej zvhzor nej,
C：喀，就重好似冇，即係好細重加細。
C: Haakh, zauh zungh hourciq mouq, zikjhaih hour sai zungh gaaj sai.
M：係嘞。係嘞。係嘞，係啊好細。
M: Haih laak. Haih laak. Haih laak, haih aa hour sai.
J：喀喀喀。所以我都其實冇乜特別好頭髮 / 髮型適合我𡃉其實。
J: Haakh haakh haakh. Soryiq ngoq douj keixsath mouq matj dakhbith hour tauxfaat / faatyingx sikjhaph ngoq gaa keixsath.
M：你問下你髮型師吖不如，我成日都係噉𡃉。
M: Neiq manh haaq neiq faatyingxsij aaj batjyvx, ngoq sengxyath douj haih gamr gaa.
J：俾我，（）我都比較少去剪頭髮啊，因為我通常都留…
J: Beir ngoq, ( ) ngoq douj beirgaau siur heoi zinr tauxfaat aa, yanjwaih ngoq tungjsoengx douj laux …
C：因為成日都留好耐啊。
C: Yanjwaih sengxyath douj laux hour noih aa.
J：係嘞。
J: Haih laak.
M：我諗我成日都去剪頭髮𡃉。
M: Ngoq namr ngoq sengxyath douj heoi zinr tauxfaat gaa.
J：喀。
J: Haakh.
M：我剪到我阿媽成日鬧我嘥晒啲錢。
M: Ngoq zinr dou ngoq aamaaj sengxyath naauh ngoq saaij saai dij cinr.
J：係呀係呀。唔係，但係你短頭髮其實都成日都要修喇。
J: Haih aax haih aax. Mxhaih, daanhhaih neiq dvnr tauxfaat keixsath douj sengxyath douj yiu sauj laaj.
M：係喇，你有時覺得好褸丘噉樣嗎，你唔剪，即係…
M: Haih laaj, neiq yauqsix gokdakj hour laujyauj gamryoengr gaaj maa, neiq mx zinr, zikjhaih …
C：即係長啲就冇咗個形𡃉嚹。
C: Zikjhaih coengx dij zauh mouqzor go yingx gaa laa.
M：係吖，即係好似好核突噉樣，又厚。
M: Haih aaj, zikjhaih hourciq hour wathdath gamryoengr, yauh hauq.
J：咪好似男仔噉其實。男仔佢長咗少少就會好肉酸嗎。噉如果你短頭髮 / 女仔短頭髮都一定要去 / 不時都要去修下噉樣喇。
J: Maih hourciq naamxzair gamr keixsath. Naamxzair keoiq coengxzor siursiur zauh wuiq hour yukhsvnj gaaj maa. Gamr yvxgwor neiq dvnr tauxfaat / neoiqzair dvnr tauxfaat douj yatjdingh yiu heoi / batjsix douj yiu heoi sauj haaq gamryoengr laaj.
M：同埋我覺得成日修呢，啲頭髮啲質地呢好啲𡃉喎。
M: Tungxmaaix ngoq gokdakj sengxyath sauj nej, dij tauxfaat dij zatjdeir nej hour dij gaa wo.
J：喀，係啊，係啊，係。
J: Haakh, haih aa, haih aa, haih.
C：我都懷疑係啊。
C: Ngoq douj waaixyix haih aa.
J：因為剪咗啲舊嗰啲，佢可以快啲生吖嗎。
J: Yanjwaih zinrzor dij gauh gor dij, keoiq horyiq faai dij saangj aaj maa.
M：同埋 / 即係我覺得佢生出來嗰啲呢係好 / 好啲𡃉喎。
M: Tungxmaaix / zikjhaih ngoq gokdakj keoiq saangj ceotjlaix gor dij nej haih hour / hour dij gaa wo.
J：好過舊嗰啲囖。
J: Hour gwo gauh gor dij loj.
M：即係如果譬如你 / 譬如你半年剪一次噉樣喇，噉啲頭髮就好差嚹喎。
M: Zikjhaih yvxgwor peiyvx neiq / peiyvx neiq bun ninx zinr yatj ci gamryoengr laaj, gamr dij tauxfaat zauh hour caaj laa wo.
J：喀。
J: Haakh.
C：喀喀喀。
C: Haakh haakh haakh.
M：即係可能又乾啊，又盛噉樣𡃉。
M: Zikjhaih hornangx yauh gonj aa, yauh singh gamryoengr gaa.
J：係啊，係啊，係啊，係啊。
J: Haih aa, haih aa, haih aa, haih aa.
M：同埋呢，噉我又成日話呢想剪短啲噉吖嗎，噉又因為興短啲𠸏。
M: Tungxmaaix nej, gamr ngoq yauh sengxyath waah nej soengr zinr dvnr dij gamr aaj maa, gamr yauh yanjwaih hingj dvnr dij ger.
J：喀。係啊，係啊，係啊。
J: Haakh. Haih aa, haih aa, haih aa.
M：噉就想剪短啲喇，噉我個髮型師就死都唔肯同我剪，成日話唔好睇喎。
M: Gamr zauh soengr zinr dvnr dij laaj, gamr ngoq go faatyingxsij zauh seir douj mx hangr tungx ngoq zinr, sengxyath waah mx hourtair wo.
J：喀。
J: Haakh.
M：係囖。我諗住遲啲都係要轉下個髮型師先得。
M: Haih loj. Ngoq namr zvh cixdij douj haih yiu zvn haaq go faatyingxsij sinj dakj.
C：唔係。而家咪好興話剪到好短噉，跟住咪摷起佢嗰啲呢。
C: Mxhaih. Yixgaaj maih hour hingj waah zinr dou hour dvnr gamr, ganjzvh maih caau heir keoiq gor dij nej.
M：哦，哦，哦。我知…
M: Oq, oq, oq. Ngoq zij …
C：即係…
C: Zikjhaih …
M：但係好難嘅，我驚我自己剪咗之後唔識摷啊。
M: Daanhhaih hour naanx ge, ngoq gengj ngoq zihgeir zinrzor zijhauh mx sikj caau aa.
C：唔係，但係我見過梁詠琪嗰個呢，又係摷起𠸏。
C: Mxhaih, daanhhaih ngoq gin gwo loengx winghkeix gor go nej, yauh haih caau heir ger.
M：係啊，係啊。
M: Haih aa, haih aa.
C：我又覺得摷得幾好喎。
C: Ngoq yauh gokdakj caau dakj geir hour wo.
M：但係呢，我想呢 / 誒，依家呢 / 你有冇睇到宣萱個頭啊？
M: Daanhhaih nej, ngoq soengr nej / eh, yijgaaj nej / neiq yauq mouq tair dou svnj hvnj go taux aa?
C：哦哦。
C: Oq oq.
J：哦，有啊，有啊，有啊。
J: Oq, yauq aa, yauq aa, yauq aa.
M：啲頭髮哩度好短跟住哩度剪 / 即係個耳仔前邊呢就長啲嘅，噉呢就cut咗個耳仔，
M: Dij tauxfaat nij douh hour dvnr ganjzvh nij douh zinr / zikjhaih go yiqzair cinxbinh nej zauh coengx dij ge, gamr nej zauh katjzor go yiqzair,
J：喀。
J: Haakh.
M：即係見到耳仔嘅。噉跟住呢前面又好短，我係想剪前面短啲嗎，噉睇下好唔好睇噉樣囖。
M: Zikjhaih gin dour yiqzair ge. Gamr ganjzvh nej cinxminh yauh hour dvnr, ngoq haih soengr zinr cinxminh dvnr dij gaaj maa, gamr tair haaq hour mx hourtair gamryoengr loj.
J：喀。
J: Haakh.